**ลูเซียโน ดาริโอ บิเอตโต** (สเปน: *Luciano Darío Vietto*; เกิดวันที่ 5 ธันวาคม ค.ศ. 1993) เป็นนักฟุตบอลชาวอาร์เจนตินา ปัจจุบันลงเล่นในตำแหน่งกองหน้าให้กับอัลฮิลาล สโมสรในซาอุดีโปรเฟสชันนัลลีก

สโมสรอาชีพ
----------

### ชัวิตช่วงแรก

บิเอตโตเกิดในเมืองบัลเนอาเรีย ในรัฐกอร์โดบา เขาเข้าร่วมทีมในท้องถิ่นของเขากับ อืนเดเปเดียน เต บัลเนเอเรีย เมื่ออายุได้เจ็ดขวบ 

เมื่อเขาอายุ 15 ปี บิเอตโต ได้ย้ายเข้าร่วมทีมเยาวชนของทีมใน อาเจนไตน์ ปริเมราดิบิซิออน อย่าง เอสตูเดียนเตส และถูกปล่อยออกจากทีมในอีกสองปีต่อมา และได้เข้าร่วมทีม ราซินกลุบ ในเวลามาหลังจากที่เขาล้มเหลวในการทดสอบฟุตบอลกับ โรซาริโอ เซ็นทรัล

### ราซินกลุบ

ในปี ค.ศ. 2011 บิเอตโตได้เซ็นสัญญาอาชีพฉบับแรกของเขากับ ราซินกลุบ และถูกเรียกตัวไปยังทีมหลักโดย ดิเอโก ซิเมโอเน ในวันที่ 25 ตุลาคม และเขาได้ลงเล่นเป็นครั้งแรกในวันถัดมา จากการเปลี่ยนตัวผู้เล่นลงมาแทนในเกมที่ทีมของพวกเขาเสมอกับ ลานุส 1–1

บิเอตโต ทำประตูแรกในอาชีพการค้าแข้งได้ในวันที่ 3 กันยายน ค.ศ. 2012 โดยทำแฮตทริกได้อีกด้วย และทำให้ทีมเอาชนะ ซานมาร์ตินเดซานฆวน ด้วยคะแนน 3–1 เขาได้กลายเป็นตัวสำคัญของทีมภายใต้การคุมทีมของ ลุยซ์ เซาบัวดี เขาทำได้ถึง 13 ประตูในฤดูกาลนี้และพาทีมจบลำดับที่ 5 บนตารางคะแนน

หลังจากเขาทำผลงานได้อย่างดีเยี่ยม บิเอตโต ได้เป็นที่สนใจจากหลายสโมสรในยุโรป เช่น ลิเวอร์พูล ในพรีเมียร์ลีก หรือยูเวนตุส ในเซเรียอา แต่ในวันที่ 26 มีนาคม ค.ศ. 2013 บิเอตโต ได้เลือกที่จะขยายสัญญาของเขากับราซินออกไปอีก 4 ปี 

ในฤดูกาลถัดมา บิเอตโตไดรับโอกาสการลงเล่นเป็นตัวหลักตลอดทั้งฤดูกาล เขาได้ลงเล่น 35 นัดจาก 38 นัดตลอดการแข่งขัน แต่ฤดูกาลนี้เขากลับทำได้เพียง 5 ประตูและพาทีมจบลำดับที่เลวร้ายที่สุดในประวัติศาสตร์สโมสร

### บียาร์เรอัล

บิเอตโต (ลำดับสามจากซ้าย) พร้อมกับเพื่อนร่วมทีมบิยาร์เรอัล ในปี ค.ศ. 2015
เมื่อวันที่ 4 สิงหาคม 2014 บิเอตโต ได้ลงนามสัญญาเป็นเวลาห้าปีกับ บิยาร์เรอัล สโมสรในสเปนที่ลงเล่นในลาลิกา ด้วยค่าตัว 5.5 ล้านยูโร เขาได้ลงเล่นเป็นครั้งแรกจากการถูกเปลี่ยนตัวลงมาแทนที่ อิเกชุกวู อูเช่ ในนาทีที่ 63 ในเกมยูฟ่ายูโรปาลีก รอบเพลงย์ออฟ กับ อัสตานา ที่ อัสตานา อารีนา ซึ่งบียาร์เรอัลเอาชนะไป 3–0 และเขาทำประตูแรกให้กับทีมได้ในนัดที่สองของการแข่งขันกับอัสตานานี้ ในเกมเหย้าทีเอลมาดริกัล ซึ่งทีมของพวกเขาเอาชนะไป 4–0 รวมผลสองนัด 7–0 

บิเอตโต ลงเล่นในลาลิกา ลีกสูงสุดของสเปนเป็นนัดแรกในเกมที่ออกไปเยือน เลบันเต อูเด จากการเปลี่ยนตัวลงเล่นแทนที่ของ โยบานิ โดส ซานโตส ในช่วง 10 นาทีสุดท้าย โดยเกมนี้บียาร์เรอัลเอาชนะไป 2–0 ,ในวันที่ 21 กันยายน ค.ศ. 2014 บิเอตโต ทำประตูแรกในลาลิกาได้สำเร็จในเกมที่พวกเขาเปิดบ้านเอาชนะราโยบาเยกาโน 4–2 

ในวันท่ 21 ธันวาคม บิเอตโตทำ 2 ประตูได้ในเกมเหย้ากับ เดปอร์ติโบเดลาโกรุญญา ช่วยให้ทีมเอาชนะไปได้ 4–2 โดยเมื่อรวมทั้งเดือน แล้วนั้น บิเอตโต ทำประตูไปทั้งสิ้น 3 ประตูช่วยให้ทีมขึ้นสู่ลำดับที่ 6 บนตารางคะแนนลาลิกาและตัวเขาได้รับเลือกให้เป็นผู้ได้รับรางวัล ผู้เล่นยอดเยี่ยมประจำเดือนลาลิกา ประจำเดือนธันวาคม ค.ศ. 2014

### อัตเลติโก มาดริด

เมื่อวันที่ 22 มิถุนายน ค.ศ. 2015 บียาร์เรอัลได้ยืนยันว่า บิเอตโต ได้ย้ายเข้าร่วมทีม อัตเลติโกมาดริด และได้มีการลงนามสัญญาอย่างเป็นทางการในวันที่ 6 กรกฎาคม เป็นเวลา 6 ปี โดยมีค่าตัว 20 ล้านยูโร บิเอตโต ลงเล่นเป็นนัดแรกในลีกให้กับทีมในนัดที่สามของลาลีกา ในวันที่ 12 กันยายน กับบาร์เซโลน่า ที่บิเซนเต กัลเดรอน จากการเปลี่ยนตัวผู้เล่นลงมาแทนที่ของกาบี เฟอร์นันเดซ ในนาทีที่ 81, ในวันที่ 4 ตุลาคม ค.ศ. 2015 บิเอตโตทำประตูแรกให้กับทีมได้จากลูกแอสซิตส์ของแจ็คสัน มาร์ติเนซ ซึ่งเป็นประตูตีเสมอ เรอัลมาดริด 1–1 ในการแข่งขันลีกก่อนที่จะจบลงด้วยคะแนนนี้ ซึ่งประตูนี้เป็นประตูแรกและประตูเดียวให้กับอัตฯ มาดริด ของบิเอตโต

#### เซบียา (ยืมตัว)

ในวันที่ 30 กรกฎาคม ค.ศ. 2016 เซบียาได้บรรลุข้อตกลงในการยืมตัวบิเอตโต จากอัตเลติโกมาดริดสู่ทีมพ่วงเงื่อนไขการที่เซบีย่าสามารถซื้อขาดได้หลังจากครบสัญญายืมตัว 1 ปี, บิเอตโต ได้ลงประเดิมสนามกับเซบียาในเกมกับบาร์เซโลนา ในรายการซูเปร์โกปาเดเอสปัญญา นัดแรก ในวันที่ 14 สิงหาคม ที่รามอน ซันเชซ ปิซฆวน ซึ่งทีมของพวกเขาแพ้ไป 2–0, ในวันที่ 20 สิงหาคม เขาลงเล่นนัดแรกในลีกให้กับทีมและทำ 2 ประตูช่วยให้ทีมเก็บชัยชนะเหนืออัสปัญญ็อล 6–4

#### บาเลนเซีย (ยืมตัว)

ในวันที่ 4 มกราคม ค.ศ. 2018 บิเอตโต ได้บรรลุข้อตกลงในการยืมตัวสู่ บาเลนเซีย จนจบฤดูกาลพร้อมเงื่อนไขการซื้อขาดได้ทันที, ในวันที่ 6 มกราคม ค.ศ. 2018 บิเอตโต ได้ลงเล่นเป็นนัดแรกในเกมกับฌิโรนา ที่เม็สตายา จากการเปลี่ยนตัวลงมาแทน ซานติ มีนา ,ในวันที่ 9 มกราคม บิเอตโตทำประรูแรกให้กับทีมได้เป็นครั้งแรกและทำได้ถึง 3 ประตู ในเกมโกปาเดลเรย์ กับ อูเด ลัสปัลมัส ซึ่งทำให้บาเลนเซียเอาชนะไปได้ 4–0, ในวันที่ 11 กุมภาพันธ์ เขาทำประตูแรกให้กับทีมในลาลีกาได้ ในเกมกับเลบันเต เป็นประตูขึ้นนำ 2–1 ก่อนที่ผลจะจบลงด้วยชัยชนะของบาเลนเซียที่ 3–1

#### ฟูลัม (ยืมตัว)

ในวันที่ 9 สิงหาคม ค.ศ. 2018 ฟูลัม สโมสรในลีกสูงสุดของอังกฤษ ได้บรรลุข้อตกลงในการยืมตัว บิเอตโต จากอัตเลติโกมาดริดจนจบฤดูกาล ในวันที่ 11 สิงหาคม ค.ศ. 2018 เขาได้ลงเล่นในพรีเมียร์ลีก นัดแรกในนัดเปิดฤดูกาลกับ คริสตัล พาเลซ ที่เครเวนคอตทิจ และเขาทำประตูแรกได้ในวันที่ 30 มกราคม ค.ศ. 2019 ในเกมกับ ไบรตัน เป็นประตูขึ้นนำ 4–2 และผลก็จบลงด้วยคะแนนนี้

### สปอร์ติงลิสบอน

ในวันที่ 14 พฤษภาคม ค.ศ. 2019 สปอร์ติงลิสบอน ได้บรรลุข้อตกลงในการซื้อขาดตัวเขาจาก อัตเลติโกมาดริด ในราคา 7.5 ยูโรโดยประมาณ ซึ่งจะเข้าร่วมทีมตั้งแต่วันที่ 1 กรกฎาคม ค.ศ. 2019 เป็นต้นไป, โดยเขาได้เล่นกับทีมนัดแรกในเกมกระชับมิตรในวันที่ 10 กรกฎาคม กับ รัปเปอร์สวิล-โยนา ซึ่งทีมของเขาแพ้ไป 2–1, ในวันที่ 11 สิงหาคม ค.ศ. 2019 บิเอตโต ได้ลงเล่นในลีกเป็นนัดแรกในนัดแรกของฤดูกาลกับ เซเอเซ มาริตีโม ซึ่งจบลงด้วยผลเสมอ 1–1
ในวันที่ 23 กันยายน บิเอตโต ทำประตูแรกให้กับทีมได้ในเกมที่แพ้ให้กับ ฟามาลิเกา 2–1 ที่อิสตาจีอู โชเซ อัลวาลาเด

### อัลฮิลาล

ในวันที่ 25 ตุลาคม ค.ศ. 2020 อัลฮิลาล ได้ประกาศว่าพวกเขาบรรลุข้อตกลงกับสปอร์ติงลิสบอน ได้การซื้อตัว บิเอตโต เข้าร่วมทีมด้วยราคา 7 ล้านยูโร

ระดับทีมชาติ
------------

### ทีมเยาวชน

ในวันที่ 9 มกราคม ค.ศ. 2013 บิเอตโต ได้ลงเล่นให้กับทีมชาติอาร์เจนตินา รุ่นอายุไม่เกิน 20 ปี เป็นครั้งแรกในเกมที่พบกับ ชิลี ในรายการฟุตบอลเยาวชนชิงแชมป์อเมริกาใต้ ในปีดังกล่าว โดยตลอดทั้งการแข่งขันเขาลงเล่นทั้งหมด 4 นัดและทำได้ 2 ประตู โดยทำได้ในรอบแบ่งกลุ่มกับ ปารากวัย ซึ่งทีมของพวกเขาเอาชนะไปได้ 2-1 และในเกมกับ โบลิเวีย ที่ช่วยให้ทีมทำผลเสมอได้ 2-2 ที่เมนโดซา

เกียรติประวัติ
--------------

### สโมสร

อัตเลติโกมาดริด
* ยูฟ่าแชมเปียนส์ลีก: รองชนะเลิศ 2015–16

รางวัลส่วนตัว
* นักเตะยอดเยี่ยมประจำเดือนลาลิกา: ธันวาคม ค.ศ. 2014
* ยูฟ่ายูโรปาลีก แอสซิสต์สูงสุด : 2014–15

อ้างอิง
-------

1. ↑  "Pensión de Estudiantes de La Plata: Luicano Vietto" [Board of Estudiantes de La Plata: Luciano Vietto] (ภาษาสเปน). Pensión Del Pincha. 25 August 2008. สืบค้นเมื่อ 6 August 2014.
2. ↑  "Vietto, la joya de Racing, que estuvo cerca de dejar el fútbol" [Vietto, Racing's pearl, who almost left football] (ภาษาสเปน). Cancha Llena. 7 October 2012. คลังข้อมูลเก่าเก็บจากแหล่งเดิมเมื่อ 2015-06-26. สืบค้นเมื่อ 10 August 2014.
3. ↑  "Vietto para creer" [*Vietto* to believe] (ภาษาสเปน). Olé. 25 October 2011. คลังข้อมูลเก่าเก็บจากแหล่งเดิมเมื่อ 2015-06-26. สืบค้นเมื่อ 10 August 2014.
4. ↑  "Racing igualó con Lanús y está más lejos de Boca" [Racing draws with Lanús and is farther of Boca] (ภาษาสเปน). ESPN Deportes. 26 October 2011. สืบค้นเมื่อ 10 August 2014.
5. ↑  "Racing le ganó a San Martín y quedó a un punto de Boca" [Racing defeated San Martin and ended up a point behind Boca] (ภาษาสเปน). ESPN Deportes. 3 September 2012. สืบค้นเมื่อ 10 August 2014.
6. ↑  "Luciano Vietto – 2012 season". ESPN FC. สืบค้นเมื่อ 7 August 2014.
7. ↑  "Liverpool rival Juventus for Argentinian starlet Vietto". *Daily Mail*. 12 September 2012. สืบค้นเมื่อ 7 August 2014.
8. ↑  "Vietto acordó la extensión de su contrato con el club" [Vietto agreed to a contract extension with the club] (ภาษาสเปน). Racing Club's official website. 26 March 2013. สืบค้นเมื่อ 7 August 2013.
9. ↑  "El Villarreal CF ficha a Luciano Vietto" [Villarreal CF signs Luciano Vietto] (ภาษาสเปน). Villarreal's official website. 4 August 2014. คลังข้อมูลเก่าเก็บจากแหล่งเดิมเมื่อ 8 August 2014. สืบค้นเมื่อ 10 August 2014.
10. ↑  "El Villarreal ficha a Luciano Vietto por cinco temporadas" [Villarreal signs Luciano Vietto for five seasons] (ภาษาสเปน). Marca. 4 August 2014. สืบค้นเมื่อ 10 August 2014.
11. ↑  "Astana 0–3 Villarreal". UEFA.com. 21 August 2014. สืบค้นเมื่อ 22 March 2015.
12. ↑  "Villarreal 4–0 Astana". UEFA.com. 28 August 2014. สืบค้นเมื่อ 22 March 2015.
13. ↑  "La Liga: Ikechukwu Uche and Denis Cheryshev were on-target as Villarreal began their campaign with a 2-0 win at Levante". Sky Sports. 24 August 2014. สืบค้นเมื่อ 5 January 2015.
14. ↑  "El Villarreal llega a tiempo" [Villarreal arrives in time] (ภาษาสเปน). Marca. 21 September 2014. สืบค้นเมื่อ 22 March 2015.
15. ↑  "Primera Division: Luciano Vietto scored twice as Villarreal beat Deportivo 3-0". Sky Sports. 21 December 2014. สืบค้นเมื่อ 5 January 2015.
16. ↑  "The BBVA Prizes for December's best". Liga de Fútbol Profesional. 14 January 2015. สืบค้นเมื่อ 14 January 2015.
17. ↑  "Acuerdo con el Villarreal para el traspaso de Vietto". *clubatleticodemadrid.com* (ภาษาสเปน). Atletico Madrid. 7 July 2015. คลังข้อมูลเก่าเก็บจากแหล่งเดิมเมื่อ 24 October 2016. สืบค้นเมื่อ 7 July 2015.
18. ↑  "Luciano Vietto joins Atletico Madrid". EuroSport.com. 22 June 2015.
19. ↑  "Agreement with Sevilla FC for the loan of Vietto". *Atlético Madrid*. สืบค้นเมื่อ 30 July 2016.
20. ↑  "Sevilla FC y Atlético cierran la cesión con opción a compra de Vietto y el traspaso de Gameiro" [Sevilla FC and Atlético reached an agreement for the transfer of Vietto and Gameiro]. *Sevilla FC* (ภาษาสเปน). คลังข้อมูลเก่าเก็บจากแหล่งเดิมเมื่อ 30 July 2016. สืบค้นเมื่อ 30 July 2016.
21. ↑  "Sevilla 2-0 Barcelona". *Laliga*. สืบค้นเมื่อ 14 สิงหาคม 2016.
22. ↑  "Sevilla 6-4 Espanyol". *Laliga*. สืบค้นเมื่อ 20 สิงหาคม 2016.
23. ↑  "Club Statement Luciano Vietto". *Valencia CF*. สืบค้นเมื่อ 4 January 2018.
24. ↑  [> "Valencia 4–0 Las Palmas"]. *Transfermarkt*. `{{cite web}}`: ตรวจสอบค่า `|url=` (help)
25. ↑  "Luciano Vietto In 2017–18 Season". *Transfermarkt*.
26. ↑  "Fulham 0-2 Crystal Palace". *Premier league*.
27. ↑  "Fulham: Andre-Frank Anguissa, Joe Bryan, Sergio Rico and Luciano Vietto set to join". BBC Sport. 9 August 2018. สืบค้นเมื่อ 9 August 2018.
28. ↑  "Atletico Madrid Agree Fee for Gelson Martins as Luciano Vietto Signs for Sporting CP". 90min. 14 May 2019.
29. ↑  "Sporting CP 1–2 FC Rapperswil-Jona". *playmakerstats.com*. 10 July 2019.
30. ↑  "MARÍTIMO VS. SPORTING CP 1 - 1". *SOCCERWAY*.
31. ↑  "Carrasco improvável vitimou leão medroso: As notas do Sporting-Famalicão". noticiasaominuto. 24 September 2019.
32. ↑  "Argentina's Vietto completes move to Al Hilal". 25 May 2020.
33. ↑  "Argentina U20 v Chile U20". ESPN FC. 9 January 2013. สืบค้นเมื่อ 8 August 2014.
34. ↑  "Argentina U20 v Bolivia U20". 12 มกราคม 2013. คลังข้อมูลเก่าเก็บจากแหล่งเดิมเมื่อ 2020-04-11. สืบค้นเมื่อ 12 เมษายน 2020.

แหล่งข้อมูลอื่น
---------------

* ประวัติของ ลูเซียโน บิเอตโต ที่ BDFutbol
* ข้อมูลของ ลูเซียโน บิเอตโต ที่ ซ็อกเกอร์เวย์
* Luciano Vietto at Topforward